Okresná prokuratúra Košice II 
Mojmírova 5, 040 46 Košice 1

Sp. zn. : 4 Pv 781/11/8803	Košice II, 4.4.2012
EEČ : 2-64-93-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Košice II
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: konateľ XXXXX, s.r.o.
Skutková veta:
ako konateľ spol. XXXXX s.r.o. so sídlom XXXXX, ul. XXXXX, IČO: XXXXX v Košiciach, na ul. Južná trieda č. 8 na Daňovom úrade XXXXX IV podal daňové priznania k dani z pridanej hodnoty (ďalej len „DPH) za zdaňovacie obdobia IV. štvrťrok 2009, I. štvrťrok 2010, II: štvrťrok 2010, II. štvrťrok 2010, III. štvrťrok 2010, v ktorých priznal vlastnú daňovú povinnosť spolu vo výške 56.065,56 €, ktorú však doposiaľ neuhradil a taktiež na Daňovom úrade XXXXX IV podal hlásenie o vyúčtovaní dane a úhrne zo závislej činnosti za zdaňovacie obdobie roku 2008 a 2009, pričom daň z príjmu fyzických osôb za rok 2008 vo výške 824,86,- € a za rok 2009 vo výške 4.882,43,- € neuhradil, napriek tomu že mal dostatok finančných prostriedkov na ich úhradu, čím štátnemu rozpočtu Slovenskej republiky zastúpenému Daňovým úradom XXXXX, so sídlom XXXXX, ul. Rozvojová č. 2 spôsobil celkovú škodu 59.765,56,- €.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Podľa § 216 odsek 4 Trestného poriadku je určené obvinenému v skúšobnej dobe nasledujúce obmedzenie: 
	podľa § 216 ods. 3 Trestnéoh poriadku povinnosť uhradiť v zmysle dohody o náhrade škody s poškodeným zo dňa 28.3.2010 škodu v priebehu skúšobnej doby
Odôvodnenie:
	Vyšetrovateľ Okresného riaditeľstva PZ, Odboru kriminálnej polície XXXXX uznesením sp. zn. ORP-2383/5-OEK-KE-2011 zo dňa 15.11.2011 začal trestné stíhanie a následne vzniesol obvinenie XXXXX pre prečin nezaplatenia dane podľa § 278 ods. 1, ods. 2 Trestného zákona na tom skutkovom základe, ako je to uvedené vo výrokovej časti tohto rozhodnutia.
	V priebehu vyšetrovania boli k veci vypočutí obvinený, zástupca poškodenej strany, svedkovia a vo veci boli zabezpečené listinné dôkazy.

Obvinený vo svojej výpovedi podrobne uviedol, za akých okolností a akým spôsobom došlo k spáchaniu skutku. Obvinený sa ku spáchaniu trestného činu v plnom rozsahu priznal a svoje konanie oľutoval. V priebehu vyšetrovania dodatočne uhradil časť škody vo výške 2.000,- €. Z uvedeného dôvodu bola následne upravená celkovo spôsobená škoda na 59.765,56,- €.

	Dňa 28.3.2012 bola na Okresnom súde XXXXX II v mediačnom konaní medzi obvineným a poškodenou stranou zastúpenou XXXXX uzavretá dohoda o spôsobe náhrady škody vo výške 59.765,56,- €. Obvinený sa v nej zaviazal škodu uhradiť v 8 mesačných splátkach po 7.000,- € a 9 splátku vo výške 3.765,56,- € počnú mesiacom apríl, vždy ku 20. dňu príslušného mesiaca.

	Obvinený XXXXX po poučení v zmysle § 216 Trestného poriadku dal súhlas na podmienečné zastavenie trestného stíhania pri svojom výsluchu dňa 27.1.2012.

Ako vyplýva z odpisu z registra trestov obvinený nebol doposiaľ súdne trestaný. Lustráciou bolo zistené, že voči obvinenému sa v súčasnosti nevedie žiadne iné trestné stíhanie.

	S poukazom na uvedené skutočnosti, keďže horná hranica predmetného trestného činu neprevyšuje 5 rokov, obvinený dal výslovný súhlas na podmienečné zastavenie trestného stíhania, k trestnému činu sa priznal a jeho spáchanie oľutoval, na skutočnosť, že bola uzavretá dohoda o náhrade škody, vzhľadom na osobu obvineného, s prihliadnutím na jeho doterajší život a na okolnosti prípadu, možno rozhodnutie o podmienečnom zastavení trestného stíhania považovať za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Reday
prokurátor